Деница Минчева
Самота ли долавям в очите ти?

chitanka.info

Самота ли долавям в очите ти?

Всъщност ти не си точно самотна.

Ти си мъничка жива жена.

Ти си мъничка, жива, свободна.

Но не знаеш как се лети

и не знаеш как се умира.

В самотата си вечно вървиш

и си чисто и просто щастлива.

Мила, малка, безсмъртна жена,

не отвръщай от мене очите си.

Аз не искам да виждаш света

и не искам да виждаш цените му.

Той очите ти ще прогори.

Ще ти вземе във миг самотата

и тогава ще бъдеш жена

преоткрила света и нещата.

Но изгубила тихо душата си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.